ΠΕΡΙΛΗΨΗ

ΠΡΟΣΚΛΗΣΗΣ ΕΚΔΗΛΩΣΗΣ ΕΝΔΙΑΦΕΡΟΝΤΟΣ ΓΙΑ ΣΥΜΜΕΤΟΧΗ ΣΕ ΠΡΟΧΕΙΡΟ ΜΕΙΟΔΟΤΙΚΟ ΔΙΑΓΩΝΙΣΜΟ

Για:

«Έκδοση του περιοδικού της ΚΕΔΚΕ με τίτλο ΕΠΙΘΕΩΡΗΣΗ ΤΟΠΙΚΗΣ ΑΥΤΟΔΙΟΙΚΗΣΗΣ»
Αναθέτουσα αρχή:

Κεντρική Ένωση Δήμων & Κοινοτήτων Ελλάδος (ΚΕΔΚΕ), ΝΠΙΔ, Γενναδίου 8 & Ακαδημίας 65, (6ος όροφος), 106 78 Αθήνα, προβαίνει σε πρόχειρο μειοδοτικό Διαγωνισμό, παροχής υπηρεσιών, με κριτήριο ανάθεσης την χαμηλότερη τιμή, που διέπεται από τις διατάξεις του ελληνικού δικαίου και διενεργείται σύμφωνα με τις προβλέψεις του Ενιαίου Κανονισμού Προμηθειών ΚΕΔΚΕ & ΤΕΔΚ (ΦΕΚ 2015/Β/17.09.2009) και συμπληρωματικώς του Π.Δ. 118/2007 «Κανονισμός Προμηθειών Δημοσίου» (ΦΕΚ Α’ 150) και σύμφωνα με τους όρους της προκήρυξης, για την επιλογή αναδόχου του έργου: «Έκδοση του περιοδικού της ΚΕΔΚΕ με τίτλο ΕΠΙΘΕΩΡΗΣΗ ΤΟΠΙΚΗΣ ΑΥΤΟΔΙΟΙΚΗΣΗΣ».
Ο προϋπολογισμός του έργου για την αναφερόμενη διάρκεια της σύμβασης ανέρχεται στο ποσό των σαράντα δύο χιλιάδων εξακοσίων ευρώ (€ 42.600,00) συμπεριλαμβανομένου ΦΠΑ 6,5%.

1. Αντικείμενο της Σύμβασης:

Ονομασία που δόθηκε στη σύμβαση από την αναθέτουσα αρχή: «Έκδοση του περιοδικού της ΚΕΔΚΕ με τίτλο ΕΠΙΘΕΩΡΗΣΗ ΤΟΠΙΚΗΣ ΑΥΤΟΔΙΟΙΚΗΣΗΣ» και αφορά σε εργασίες εκτύπωσης, σακουλοποίησης. Ο αριθμός των τευχών, που θα εκδοθούν σύμφωνα με τις προδιαγραφές που αναφέρονται αναλυτικά στην προκήρυξη, είναι τέσσερα (4), των 64 σελίδων συν 4 σελίδων εξωφύλλων, σε 10.500 αντίτυπα το κάθε τεύχος.

Στον διαγωνισμό μπορούν να συμμετάσχουν:

Όσοι καλούνται με την παρούσα να υποβάλλουν προσφορά

Η διάρκεια του έργου είναι: από την ημερομηνία υπογραφής της σύμβασης έως 31/12/2011.

Η προθεσμία για την υποβολή των προσφορών λήγει 18/5/2011, ώρα 12:00
Διεύθυνση υποβολής των προσφορών: 

Οι προσφορές πρέπει να υποβληθούν στα γραφεία της Αναθέτουσας Αρχής: ΚΕΝΤΡΙΚΗ ΕΝΩΣΗ ΔΗΜΩΝ & ΚΟΙΝΟΤΗΤΩΝ ΕΛΛΑΔΟΣ, Γενναδίου 8 & Ακαδημίας 65,  6ος όροφος, Τ.Κ. 106 78 (Αθήνα), μέχρι την ανωτέρω καταληκτική ημ/νια και ώρα. Προσφορές που υποβάλλονται εκπρόθεσμα δεν παραλαμβάνονται και απορρίπτονται ως απαράδεκτες. Η αποσφράγισή τους θα γίνει στα γραφεία της ΚΕΔΚΕ, 6ος όροφος, από την αρμόδια Επιτροπή Διενέργειας και Αξιολόγησης του Διαγωνισμού την 18/5/2011, ημέρα Παρασκευή και ώρα 12.00, στην οποία μπορούν να παρίστανται οι νόμιμοι εκπρόσωποι των συμμετεχόντων. Κατά την ίδια συνεδρίαση και μετά την αποσφράγιση και έλεγχο των φακέλων δικαιολογητικών και τεχνικών προσφορών, θα ανοιχθούν και οι οικονομικές προσφορές.  

Οι προσφορές μπορούν να υποβληθούν και με συστημένη ταχυδρομική επιστολή, με ευθύνη των διαγωνιζομένων ως προς τον χρόνο και το περιεχόμενο που θα παραληφθεί. Εμπρόθεσμες θεωρούνται οι προσφορές που έχουν περιέλθει στα γραφεία της Αναθέτουσας Αρχής μέχρι και την προηγούμενη της ημερομηνίας που προσδιορίζεται ανωτέρω.

Οι προσφορές θα πρέπει να έχουν συνταχθεί στην ελληνική γλώσσα. 

Απαιτούμενες εγγυήσεις:

Για την συμμετοχή στη διαδικασία απαιτείται – επί ποινή αποκλεισμού -  η κατάθεση Εγγυητικής Επιστολής Συμμετοχής στο διαγωνισμό, ποσού που αντιστοιχεί στο 5% του συνολικού ποσού της προϋπολογισθείσας δαπάνης συμπεριλαμβανομένου του ΦΠΑ, η οποία θα έχει εκδοθεί από νομίμως λειτουργούσα και αναγνωρισμένη στην Ελλάδα Τράπεζα ή από Τράπεζα που λειτουργεί νόμιμα σε οποιοδήποτε κράτος - μέλος της Ευρωπαϊκής Ένωσης, του Ε.Ο.Χ. ή του Π.Ο.Ε.

Κύριοι όροι πληρωμής:

Η Αναθέτουσα θα καταβάλει το τίμημα ανά εκδιδόμενο τεύχος, αμέσως μετά την ολοκλήρωση των συμφωνημένων εργασιών και την παραλαβή των τευχών από την ΚΕΔΚΕ.

Η πληρωμή της αξίας του υπό ανάθεση Έργου θα γίνεται με την προσκόμιση των νομίμων παραστατικών και δικαιολογητικών που προβλέπονται από τις ισχύουσες διατάξεις και την Προκήρυξη.
Ελάχιστη απαιτούμενη χρονική διάρκεια ισχύος της προσφοράς:

Οι προσφορές ισχύουν και δεσμεύουν τους διαγωνιζόμενους για εκατόν είκοσι  (120) ημέρες  από την λήξη της προθεσμίας για την υποβολή των προσφορών.

Όροι συμμετοχής:

Οι Ενδιαφερόμενοι για να συμμετάσχουν στον Διαγωνισμό θα πρέπει να υποβάλλουν

Αίτηση Εκδήλωσης Ενδιαφέροντος, που θα συνοδεύεται από Φάκελο Εκδήλωσης

Ενδιαφέροντος με:

(α) Δικαιολογητικά

(β) Τεχνική προσφορά

(γ) Οικονομική προσφορά

 Παραλαβή Προκήρυξης – Τευχών Διαγωνισμού:

Η Διακήρυξη και τα Παραρτήματα της θα αποσταλλούν στην ηλεκτρονική δ/νση των προσκαλουμένων να συμμετάσχουν στον διαγωνισμό. Οι ενδιαφερόμενοι δύνανται να παραλάβουν την Προκήρυξη και τα ΠΑΡΑΡΤΗΜΑΤΑ αυτής (έγγραφα χωρίς πληρωμή) και από τα γραφεία της ΚΕΔΚΕ, Γενναδίου 8 & Ακαδημίας 65, Τ.Κ. 106 78 (Αθήνα), 6ος  όροφος, κατά τις εργάσιμες ημέρες και ώρες, μαζί με σχετική εξουσιοδότηση από τον εκπρόσωπο του ενδιαφερόμενου, στην οποία θα καταγράφονται τα πλήρη στοιχεία του νομικού προσώπου (επωνυμία, διεύθυνση, τηλέφωνο, fax, e-mail) καθώς και του φυσικού προσώπου, υπεύθυνου για την επικοινωνία με την ΚΕΔΚΕ για το διάστημα έως την υποβολή της εκδήλωσης ενδιαφέροντος.

Η ΚΕΔΚΕ διατηρεί το δικαίωμα να τροποποιήσει μέρος ή το σύνολο των όρων της παρούσας, αν αυτό κριθεί απαραίτητο. Η ΚΕΔΚΕ διατηρεί επίσης το δικαίωμα να τερματίσει τη διαδικασία οποιαδήποτε στιγμή, αν η εξέλιξή της κριθεί ασύμφορη. Επίσης, επισημαίνεται ότι η παρούσα Πρόσκληση δεν μπορεί να χρησιμοποιηθεί ως βάση απαιτήσεων οποιασδήποτε μορφής από τους ενδιαφερόμενους ή ως προσύμφωνο ή ως μνημόνιο συνεργασίας ή δεσμευτική επιστολή προθέσεων.

Για πρόσθετες πληροφορίες / διευκρινίσεις, οι ενδιαφερόμενοι μπορούν να απευθύνονται εγγράφως στην ΚΕΔΚΕ, υπόψη κ. Αφροδίτης Παναγιωτοπούλου, τηλ. : (+30) 213 214 75 00, e-mail: Panagiotopoulou@kedke.gr .

